laion/Wikipedia-Exotic huggingface dataset:
שיטת אוילר

במתמטיקה ובמדעי המחשב, שיטת אוילר היא פרוצדורה נומרית לפתרון משוואות דיפרנציאליות עם ערך התחלתי מסוים. זוהי השיטה הישירה והבסיסית ביותר לאינטגרציה נומרית של משוואות דיפרנציאליות ושיטת רונגה-קוטה הפשוטה ביותר. שיטת אוילר נקראת על שם לאונרד אוילר, שתיאר שיטה זו בספרו "Institutionum calculi". שיטת אוילר היא שיטה מסדר ראשון, כלומר השגיאה המקומית לכל צעד היא פרופורציונית לריבוע גודל הצעד, והשגיאה הגלובלית (שגיאה בזמן מוגבל) פרופורציונית לגודל הצעד. שיטת אוילר משרתת לעיתים קרובות כבסיס לבניית שיטות מסובכות יותר. בבעיה של חישוב השטח של צורה לא מוכרת המתחילה בנקודה נתונה ומקבלת משוואה דיפרנציאלית נתונה, המשוואה הדיפרנציאלית יכולה להיחשב כנוסחה שבה שיפוע המשיק לעקומה יכול להיות מחושב בכל נקודה שעל גבי העקומה, ברגע שהשעורים של הנקודה הזו חושבו. הרעיון בבסיס השיטה הוא שבזמן שצורת הפונקציה לא ידועה תחילה, ידועים שעורי ההתחלה שלה. אז, על ידי המשוואה הדיפרנציאלית, שיפוע המשיק לפונקציה בנקודת ההתחלה יכול להיות מחושב, וכך ניתן גם לחשב את הנקודה הבאה של הפונקציה. לפי גודל הצעד הנבחר, מהנקודה ההתחלתית הולכים צעד קטן בהתאם לשיפוע שחושב ומחשבים את מיקום הנקודה הבאה. לאורך הצעד הקטן הזה, השיפוע לא משתנה בהרבה, כך שהנקודה השנייה שחישבנו תהיה קרובה מאוד לנקודה של הפונקציה האמיתית. אם נחשיב את הנקודה השנייה כנקודה ההתחלתית, נוכל לפעול לחישוב הנקודה השלישית בדיוק באותה הדרך. לאחר מספר פעמים נוכל לחשב את העקומה של כל הנקודות שחישבנו. באופן כללי, העקומה שנמצא תהיה קרובה מאוד לעקומה הלא ידועה האמיתית, והשגיאה בין שתי העקומות יכולה להיות קטנה מאוד אם גודל הצעד קטן מספיק ומרווח החישוב הוא אינסופי. הוויכוח נכון להיום מתעלם מההשפעות של עיגול תוצאות. בצעד מספר n בשיטת אוילר, השגיאה המעוגלת היא בערך של ε y n {\displaystyle \varepsilon y_{n}} . בהנחה שהשגיאות המעוגלות הן בערך באותו הגודל, השגיאה המעוגלת הכוללת ב- N {\displaystyle N} צעדים היא בערך N ε y 0 {\displaystyle N\varepsilon y_{0}} אם הנקודות השגויות הן באותו הכוון. כיוון שמספר הצעדים הוא פרופורציוני הופכי לגודל הצעד h {\displaystyle h} , השגיאה הכוללת המעוגלת היא פרופורציונית ל: ε / h {\displaystyle \varepsilon /h} . במציאות, בכל מקרה, לא ייתכן כלל שכל השגיאות המעוגלות הן באותו הכוון. אם במקום זאת, נניח שהשגיאות המעוגלות הן ערכים מעוגלים עצמאיים, אז השגיאה המעוגלת הכוללת היא פרופורציונית ל ε / h {\displaystyle \varepsilon /{\sqrt {h}}} . מכאן, בהתאם לערכים הקטנים של גודל הצעד, שגיאת החיתוך תהיה קטנה, אבל ההשפעה של עיגול השגיאה תהיה גדולה. רוב ההשפעה של עיגול השגיאה יכולה להימנע אם עיגול השגיאות מפצות זו את זו בהתאם לשיטת אוילר. מדיה וקבצים בנושא שיטת אוילר בוויקישיתוף
רז'ינאל גורו

רז'ינאל גורו (בצרפתית: Réginal Goreux; נולד ב-31 בדצמבר 1987 בסנט מישל שבהאיטי) הוא כדורגלן עבר מהאיטי ששיחק בעמדת הקשר, ומאמן כדורגל המאמן את קבוצת הנוער של סטנדרד לייז'. רז'ינאל גורו התחיל את צעדיו הראשונים בכדורגל בארץ מולדתו האיטי, במועדון ברלו, בגיל 13 עבר לבית הספר לכדורגל של סטנדרד לייז' הבלגית. בשנת 2008 הופיע לראשונה במדי הקבוצה הבוגרת במשחק גביע והבקיע שעזר לקבוצתו להעפיל לשלב הבא. העונה הראשונה של גורו בסטנדרד הייתה מוצלחת, הוא זכה למקום בהרכב במהירות. ב-1 במרץ 2009 רז'ינאל הבקיע שער ליגה ראשון מול סרקל ברוז'. כבר באותה עונה קבוצתו זכתה אליפות המדינה. בסתיו 2009 גורו ערך הופעת בכורה בליגת האלופות, בה שיחק נגד אולימפיאקוס וארסנל. גם עונת 2009/10 הייתה מוצלחת בשביל גורו, כאשר הוא זכה ב-2 תארים: גביע בלגיה והסופרקאפ בלגי. בחורף 2013 גורו קיבל את ההצעה לעבור לקריליה סובטוב הרוסית. סכום ההעברה היה 500 אלף יורו עם חוזה לשנתיים וחצי. ערך בכורה בליגת העל ב-9 במרץ מול צסק"א מוסקבה. ב-13 באפריל הבקיע את שערו הראשון בקריליה במשחק נגד קרסנודאר. באוגוסט 2014, לאחר שקריליה ירדו לליגה הלאומית גורו עזב את הקבוצה הסמרית וחתם לשנתיים ברוסטוב. הופיע לראשונה במדי הצהובים-כחולים ב-14 באוגוסט בדקה ה-34 במשחק חוץ נגד לוקומוטיב מוסקבה שהסתיים בהפסד 2:1. בשנת 2011 גורו ערך הופעת בכורה במדי האיטי במשחק נגד נבחרת טרינידד וטובגו. ב-7 באוקטובר 2011 במשחק מוקדמות מונדיאל 2014 גורו הבקיע 2 שערים מול איי הבתולה של ארצות הברית. סטנדרד לייז' אליפות בלגיה: 2009 הגביע הבלגי: 2011 הסופרקאפ הבלגי: 2009 מדיה וקבצים בנושא רז'ינאל גורו בוויקישיתוף רז'ינאל גורו, באתר Transfermarkt רז'ינאל גורו, באתר Soccerway רז'ינאל גורו, באתר WorldFootball.net רז'ינאל גורו, באתר National Football Teams רז'ינאל גורו, באתר FootballDatabase.eu פרופיל המאמן, באתר Transfermarkt סטטיסטיקות ופרופיל באתר התאחדות הכדורגל הרוסית (ברוסית) דף השחקן באתר הרשמי של רוסטוב (ברוסית)
ויניצקי

האם התכוונתם ל... ברוך ויניצקי – לוחם אצ״ל ורד ויניצקי־סרוסי – סוציולוגית ישראלית יוסף ויניצקי – עיתונאי וסופר ישראלי מישקה יפונצ'יק (משה יעקב ויניצקי) - שודד יהודי מפורסם מתחילת המאה ה-20 בדרום האימפריה הרוסית
סקוטלנד ההיסטורית

סקוטלנד ההיסטורית (באנגלית: Historic Scotland) הייתה סוכנות שהשתייכה לממשלת סקוטלנד והייתה אחראית על שימור וניהול מספר מבנים ואתרים בעלי חשיבות למורשת ולהיסטוריה הסקוטית. הסוכנות הקבילה לארגון "המורשת האנגלית" (באנגליה), "שירות הסביבה והמורשת" (בצפון אירלנד) וארגון "Cadw" (בוויילס). סוכנות סקוטלנד ההיסטורית הוקמה בשנת 1991, והחליפה את אגף "האתרים העתיקים" במשרד היצירות של הממלכה המאוחדת. הארגון ניהל ותיחזק את כל האתרים ההיסטוריים הנמצאים בבעלות הממשלה המקומית, והיה אחראי על רישום המבנים בסקוטלנד וקביעת דרגת שימורם (B ,A או C). ב-1 באוקטובר 2015 פורק הארגון וכל סמכויותיו ותחומי אחריותו הועברו לארגון החדש, "סביבה היסטורית סקוטלנד" (Historic Environment Scotland, או HES). טירת אדינבורו טירת סטירלינג סקארה ברי ארמון לינלית'גו ארמון דנפרמליין קתדרלת גלאזגו סביבה היסטורית סקוטלנד - הארגון היורש לסקוטלנד ההיסטורית מדיה וקבצים בנושא סקוטלנד ההיסטורית בוויקישיתוף אתר האינטרנט הרשמי של סקוטלנד ההיסטורית
השתקת גנים

בביולוגיה מולקולרית השתקת גנים היא הרגולציה האפיגנטית (רגולציה אשר אינה נובעת מהקוד הגנטי) על ביטוי הגנים. מונח זה מתייחס אל היכולת של התא למנוע ביטוי של גן מסוים. השתקת הגנים יכולה לקרות במהלך השעתוק או התרגום לחלבון והיא טכניקה נפוצה במחקר בסיסי וקליני. טכניקות להשתקת גנים נפוצות לאחרונה במחקרים קליניים במטרה להילחם בסוגי סרטן שונים ומחלות זיהומיות ונוירודגנרטיביות (של מערכת העצבים). לעיתים מבלבלים בין השתקת גנים לנוקאאוט גנטי. בהשתקת גנים, ביטוי הגן בגוף או בקבוצת תאים מופחת ברמה כזו או אחרת. בניגוד לכך, בנוקאאוט גנטי הגן עצמו נמחק לחלוטין מהגנום של האורגניזם ולפיכך לא יתבטא בכלל. לדוגמה, בשיטות של השתקת גנים כמו RNAi, ביטוי הגנים יורד בלפחות 70% אבל לא מושתק לחלוטין. שיטות אלו נחשבות לפעמים לטובות יותר למחקר מאשר שיטות של נוקאאוט מכיוון שהן מאפשרות לחוקרים לחקור את הפעילות של גנים חיוניים במודלים חייתיים או תאיים. גנים אלו הדרושים לשרידות האורגניזם, בלעדיהם הוא לא היה נולד או שורד ולכן לא ניתן להוציא אותם לחלוטין. לפיכך, מודלים של השתקת גנים מספקים כלים חשובים לחקר של מחלות והתפתחותן מכיוון שמחלות ופתולוגיות רבות קשורות לביטוי מוגבר או מופחת של גנים וחלבונים. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
הדוב פדינגטון (סרט)

הדוב פדינגטון (באנגלית: Paddington) הוא סרט קומדיה לייב-אקשן בריטי משנת 2014 המבוסס על ספר הילדים הפופולרי "הרפתקאות הדוב פדינגטון" מאת מייקל בונד. את הסרט ביים פול קינג על פי תסריט מאת האמיש מק'קול ובהפקת דייוויד היימן. בסרט מככבים בן וישו, יו בונוויל, סאלי הוקינס, ג'ולי וולטרס, ג'ים ברודבנט, פיטר קפלדי וניקול קידמן. הסרט יצא להקרנת בכורה ב-23 בנובמבר 2014 בממלכה המאוחדת. פרק זה לוקה בחסר. אנא תרמו לוויקיפדיה והשלימו אותו. חסר פרטים על דמות הנבל בסרט. דוב צעיר שנולד בפרו מגיע ללונדון על גבי ספינה. הדוב המוזר עוטה מעיל כחול וכובע אדום, שניהם מצמר ולצווארו הפתק "נא לטפל יפה בדוב הזה". כשהוא מוצא את עצמו לבדו בתחנת הרכבת פדינגטון, הוא מתחיל להבין כי חיי העיר הם לא מה שהוא חשב שהם. זאת, עד שהוא פוגש במר וגברת בראון, שידועים גם כהנרי ומרי בתחנת הרכבת והם מחליטים לקרוא לו על שם התחנה בה מצאו אותו. משפחת בראון מתאהבת בדוב ומחליטה שישהה בביתם לצמיתות והוא הופך לחברם טוב של ילדיהם ג'ודי וג'ונתן, ולחלק מן המשפחה. הדוב מתגלה כחכם, שובה לב ובעל חוש צדק מפותח, אך גם נוטה לשובבנות והוא נקלע להרפתקאות שונות ומוזרות. פיתוח הסרט יצא לדרך בשנת 2007 כאשר מפיק סרטי "הארי פוטר", דייוויד היימן הוכרז כמפיק הסרט בעוד האמיש מק'קול החל בכתיבת התסריט. אך ההפקה יצאה לדרך באופן ממשי רק בשנת 2013 כאשר החלו הצילומים בלונדון והוכרז על ליהוקו של קולין פירת' לתפקיד הדוב פדינגטון. ב-13 בספטמבר 2013 החלו הצילומים, ובסיוע טכנולוגיית לכידת תנועה והוספת אפקטים ממוחשבים נוצר הדוב פדינגטון הקולנועי. ביוני 2014 קולין פירת' ויתר על דיבוב קולו של הדוב, לאחר שבאולפני ההפקה הוחלט כי קולו אינו מתאים לדמות וביולי 2014 הצטרף בן וישו להפקה כמחליפו של פירת'. הסרט יצא להקרנת בכורה ב-23 בנובמבר 2014 בלונדון שבממלכה המאוחדת, וב-26 במרץ 2015 בישראל. באוקטובר 2016 הוכרז על סרט ההמשך "פדינגטון 2" שיצא ב-10 בנובמבר 2017. מדיה וקבצים בנושא הדוב פדינגטון בוויקישיתוף אתר האינטרנט הרשמי של הדוב פדינגטון (באנגלית) הדוב פדינגטון, ברשת החברתית אקס (טוויטר) "הדוב פדינגטון", במסד הנתונים הקולנועיים IMDb (באנגלית) "הדוב פדינגטון", באתר נטפליקס "הדוב פדינגטון", באתר AllMovie (באנגלית) "הדוב פדינגטון", באתר Rotten Tomatoes (באנגלית) "הדוב פדינגטון", באתר Box Office Mojo (באנגלית) "הדוב פדינגטון", באתר Metacritic (באנגלית) "הדוב פדינגטון", באתר אידיבי "הדוב פדינגטון", במסד הנתונים הקולנועיים KinoPoisk (ברוסית) מאשה צור-גלוזמן, "הדוב פדינגטון": סרט ילדים כיפי ומתוק, באתר הארץ, 13 באפריל 2015 אבנר שביט‏, דב מצב רוח טוב: "הדב פדינגטון" הוא הסרט הכי מתוק בסביבה, באתר וואלה, 29 במרץ 2015 הגרדיאן, הדוב פדינגטון הולך להוליווד, באתר הארץ, 19 בספטמבר 2007 איתמר זהר, השיא של "פדינגטון 2": הסרט עם הכי הרבה ביקורות טובות אי פעם, באתר הארץ, 21 בינואר 2018 אור סיגולי, ‏קולנוע | "פדינגטון 2" הוא המלצה חמה לבילוי לכל המשפחה, באתר גלובס, 23 במרץ 2018
רוגע

רוגע הוא מצב שבו האדם חופשי מתחושות גופניות ורגשיות של דחק וחרדה. תחושת הרוגע אינה ייחודית לבני אדם והיא מופיעה גם אצל בעלי חיים. במצב של רוגע מופחתת הפרשתו של המוליך העצבי נוראדרנלין. טכניקת הרפיה היא כל שיטה או תהליך שמסייע לאדם להגיע למצב של רגיעה או להפחית את רמת החרדה או הדחק בה הוא נתון. מטרת הטכניקה היא לסייע בהפחתת מתח השרירים, הורדת לחץ דם, והאטת קצב הנשימה ופעימות הלב. הטכניקה משמשת לעיתים קרובות בתוכניות שונות להתמודדות עם חרדה ודחק, בטיפולים פסיכולוגיים (בעיקר טיפול קוגניטיבי התנהגותי), בהרפיה עצמית של האדם, ועוד. הנשיפה יכולה לשמש כטכניקה להירגעות. כאשר אנו נושפים, ולאו דווקא בשיטות מיוחדות, אנו נרגעים. כאשר אנו לחוצים, אנו לוקחים שאיפה עמוקה ולאחר מכן נושפים בחוזקה דרך האף. ישנן שיטות המנצלות את הנשיפה עד תומה, כמו יוגה. דמיון מודרך הוא שיטה המשתמשת בדמיון כדי להשפיע על המצב הנפשי, להעלות מחשבות לא מודעות באופן אסוציאטיבי, ולתרגל את שליטת המוח על התפקודים הגופניים. הוא יכול לשמש בין היתר גם ליצירת תחושת רוגע. ספירת כבשים הוא תרגיל דמיון מודרך שמשמש בחלק מהתרבויות כאמצעי מרדים כדי לישון. מוזיקת העידן החדש היא מוזיקה שלווה במגוון סגנונות מוזיקליים שנועדו להשרות אווירת רוגע ורגשות חיוביים, כאמצעי לשחרור מתחים באמצעות יוגה, מדיטציה ועיסוי. מוזיקה זו מסתמכת רובה ככולה על מכלול האמונות של העידן החדש. עיסוי הוא שיטת מגע המבוססת על חיכוך, שפשוף ולחיצה בנקודות שונות בגוף אשר מבוצעת על ידי אדם או באמצעות מכשור מכני. העיסוי יכול לבין היתר לסייע לאדם להירגע. מכל ציפה יכול לשמש אף הוא להירגעות. הרפיה, דף שער בספרייה הלאומית Chakravarty, A. (2010). "The creative brain–Revisiting concepts". Medical hypotheses, 74 (3), 606–612
תיעוב

תיעוב הוא רגש אינטנסיבי שדומה לגועל ולשנאה, אך לרוב מהווה שילוב ביניהם. תיעוב קרוב לסלידה, ושתי המילים משמשות לעיתים קרובות כמילים נרדפות, אך תיעוב חזק מסלידה בעוצמת הרגש שהוא מתאר, וקרוב יותר לשנאה במשמעותו, בעוד סלידה קרובה יותר לגועל במשמעותה[דרוש מקור]. השורש תע"ב הוא שורש תנייני שנגזר משם העצם תועבה; המילה תועבה משמשת לתיאור התנהגויות, מצבים או אובייקטים לא מוסריים, לרוב מבחינה דתית, ולרוב גם קשורים ברגש גועל. לפיכך, גם המילה תיעוב משמשת לעיתים קרובות לרגש שמתעורר מול התנהגויות, אנשים, מצבים או אובייקטים שנתפסים כלא מוסריים. תיעוב הוא רגש פעיל, כמו כעס, שנאה ואהבה (לעומת רגשות סבילים כמו עצב, שמחה ותסכול), וככזה, יש לו תמיד מושא. כמו בכל הרגשות הפעילים, מושא הרגש יכול להיות גם האדם המרגיש אותו. במילים אחרות, האדם עשוי להרגיש את הרגש כלפי עצמו. תיעוב עצמי הוא רגש נפוץ שמתעורר כשאדם מרגיש גועל ו/או שנאה כלפי עצמו, לעיתים קרובות כאשר הוא מתנהג באופן לא מוסרי בעיניו. תיעוב עצמי הוא תסמין שכיח במספר הפרעות נפש כגון דיכאון, הפרעת גוף דיסמורפית, והפרעת אישיות גבולית. המילה תיעוב נמצאת בשימוש בפוליטיקה, בתקשורת ובתרבות. תיעוב מוזכר במגוון ספרים וסרטים, כגון הספר "פחד ותיעוב בלאס וגאס" והסרט המבוסס עליו (בהקשר של צריכת סמים ועוד), אם כי המקור לביטוי "פחד ותיעוב" הוא כנראה פרידריך ניטשה. תיעוב באתר hebrew.enacademic חיים מ. גבריהו, תועבות מצרים, מחניים כ"ח תשט"ז, באתר "דעת" בפורום "בחדרי חרדים" Depressed people may feel deep self-loathing due to fault in brain's 'hate circuit', 2011, dailymail Detecting Body Dismorphic Disorder in Your Teen, family.go.com הפרעת אישיות גבולית, באתר caqe יאיר לפיד: מתעב מה שזועבי מייצגת, אך חופש הביטוי מגן גם עליה, באתר ynet, 19 בדצמבר 2012 שולמית קיסרי, בושה, תיעוב ושמחה לאיד, באתר News1 מחלקה ראשונה, 15 במאי 2014 תמיר כהן, תיבת החמש מחזור 15: פחד, תיעוב ורומנטיקה בליגת העל, באתר הארץ, 13 בדצמבר 2011 חן מענית, ‏"ואנונו ושיף הם כמו אחמדינג'ד וליברמן; יש ביניהם תיעוב הדדי", באתר גלובס, 16 בפברואר 2011 בוז, השפלה, סלידה, תיעוב | ציטוטים של חנוך לוין Martine Béland, Unveiling the Nietzschean Origins of Sartre’s Nausea
תוכנית קיציס

תוכנית קיציס הייתה תוכנית אירוח ובידור ישראלית, ששודרה בערוץ 2 על ידי הזכיינית קשת מיולי עד ספטמבר 2014. את התוכנית, ששודרה בימי שישי, לאחר "אולפן שישי", הנחה איל קיציס. העונה הראשונה (והיחידה) הסתיימה ב-18 בספטמבר 2014 וכללה 9 פרקים וממוצע של 19.6% אחוזי רייטינג, אם כי נגדעה פעמים רבות במהלך השידור עקב עלייתה לאוויר בזמן מבצע צוק איתן. התוכנית סיכמה את אירועי השבוע החולף. בכל תוכנית התארחו באולפן לשיחה אישית מרואיינים מובילים מתחומי הפוליטיקה, הבידור, הספורט והתרבות. בין הראיונות משולבים קטעים קומיים. בדרנים המשתתפים בקטעי התוכנית: תירס סקסואל - ההרכב מופיע בכל סוף תוכנית עם שיר חדש, הקשור לנושאים בהם דנו בתוכנית. ירון ברלד - מופיע בדמויות שונות. יובל סמו - מגלם דמויות שונות. ערן זרחוביץ' ושרון טייכר - מגלמים דמויות שונות. תם אהרון - מדווח על אירועים שונים. מפורסמים שהתארחו בתוכנית השתתפו בפינות: רוני דניאל סייד קשוע יצחק הרצוג נינט טייב מאיר כהן חיים כהן ג'ודי שלום ניר מוזס יאיר פרג'ון תום יער טל גלבוע עירית לינור נלי תגר אריה דרעי אסתי גינזבורג חיים יבין אליאנה תדהר עומר אדם יעל בר זוהר אייל גולן אתר האינטרנט הרשמי של תוכנית קיציס "תוכנית קיציס", במסד הנתונים הקולנועיים IMDb (באנגלית) "תוכנית קיציס", במיזם "אישים" לתיעוד היצירה הישראלית
כריסטיאן דלפש

כריסטיאן דלפש (בספרדית: Christian Delpech) הוא ברמן ופלייריסט המפורסם ביותר בעולם, המחזיק ב-17 תוארי אלוף העולם בתחרויות רשמיות של איגוד הפליירינג הבינלאומי ויותר מ-50 ניצחונות בתחרויות פליירינג בינלאומיות. דלפש ידוע בסגנונו הריקודי והנונשלנטי המשלב תרגילים ייחודיים קשים במיוחד הדורשים דיוק רב וזריזות עצומה. דלפש נולד ב-25 בפברואר 1977 בבואנוס איירס, ארגנטינה. בשנת 1995, בזמן שעבד בעבודה זמנית בפאב של חברו ולא חשב להיות מוזג מקצועי, צפה בסרט קוקטייל בכיכובו של טום קרוז והושפע ממנו מאוד. דלפש החל להתאמן רבות בפליירינג, וב-1998 החליט לעבור לטנריפה, ספרד כדי להתפתח במקצוע. בספרד למד דלפש גם להטוטי קסמים כדי לשפר את מופעו. דלפש עובד כמוזג בלאס וגאס ומשמש כשופט בתחרויות פליירנג בינלאומיות. הוא הפרזנטור של חברות אלכוהול רבות. דלפש הפיק קלטות הדרכת פליירנג והופיע רבות בטלוויזיה בנושאי אלכוהול. אחיו הצעיר של כריסטיאן דלפש, רודריגו דלפש, אף הוא מוזג ופלייריסט ידוע מאוד שזכה באליפויות עולם ותחרויות בינלאומיות רבות. סגנונו של רודריגו משלב עד שישה אלמנטים - דבר הנחשב לקשה במיוחד וברמה הגבוהה ביותר בתחום להטוטנות בר. אתר הבית של כריסטיאן דלפש כריסטאין דלפש בתחרות ב 2012, סרטון באתר יוטיוב
רק ג'יגולו

רק ג'יגולו (באנגלית: Fading Gigolo) הוא סרט קולנוע קומי אמריקאי משנת 2013, שנכתב על ידי ג'ון טורטורו. ד"ר פארקר (שרון סטון), רופאת עור מספרת למטופל שלה, מוריי (וודי אלן), שהיא וחברתה, סלימה (סופיה ורגרה), רוצות לנסות מנאז' א-טרואה (מערכת יחסים בה שותפים שלושה אנשים) ושואלת אותו האם הוא מכיר מישהו שיסכים לעשות זאת איתן. מוריי מציע את חברו פיורבאנטה (ג'ון טורטורו), ובעקבות זאת מוריי ופיורבאנטה פותחים עסק של זנות גברית. אתר האינטרנט הרשמי של רק ג'יגולו "רק ג'יגולו", במסד הנתונים הקולנועיים IMDb (באנגלית) "רק ג'יגולו", באתר AllMovie (באנגלית) "רק ג'יגולו", באתר Rotten Tomatoes (באנגלית) "רק ג'יגולו", באתר Box Office Mojo (באנגלית) "רק ג'יגולו", באתר Metacritic (באנגלית) "רק ג'יגולו", באתר אידיבי "רק ג'יגולו", במסד הנתונים הקולנועיים KinoPoisk (ברוסית) אורון שמיר, עכבר העיר, "רק ג'יגולו": לפהק כל הדרך לשלישיה, באתר הארץ, 24 באפריל 2014 זאק ברון, ניו יורק טיימס, כשג'ון טורטורו הפך את וודי אלן לסרסור, באתר הארץ, 30 באפריל 2014 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ליבק נגד מסעדות מקדונלד'ס

ליבק נגד מסעדות מקדונלד'ס (באנגלית: Liebeck v. McDonald's Restaurants; ידוע גם כתביעת הקפה החם נגד מקדונלד'ס) הייתה תביעה משנת 1994 בארצות הברית אשר הסעירה את הדיון הציבורי בעניין תביעות נזיקין. בשנת 1992, סטלה ליבק, בת 79 מאלבקרקי שבניו מקסיקו, קנתה כוס קפה בסניף מקדרייב של מקדונלד'ס. היא שהתה במכונית חונה במושב שליד הנהג בזמן שניסתה להוסיף לקפה סוכר, אך הקפה הרותח, שהוחזק בין ברכיה, נשפך עליה. היא סבלה מכוויות מדרגה שלישית, ואושפזה למשך שמונה ימים. כתוצאה מהכוויות והטיפולים היא הייתה מוגבלת בתנועה במשך שנתיים. ליבק ביקשה ליישב את העניין עם רשת מקדונלד'ס, ודרשה 20,000 דולר עבור הוצאות רפואיות. מקדונלד'ס סירבו, והעניין הגיע לבית המשפט. ליבק תבעה את חברת מקדונלד'ס בטענה שהקפה היה חם באופן בלתי סביר; בעוד שבני אדם נכווים ב-147 מעלות פרנהייט, ספר ההדרכה של מקדונלד'ס דרש לחמם את הקפה ל-169 מעלות פרנהייט, על מנת לא לחמם את הקפה כל בוקר מחדש[דרושה הבהרה]. חבר המושבעים פסק לטובתה סכום של 2,860,000 דולר, ואילו בית המשפט הפחית את הסכום ל-640,000 דולר. לא הוגש ערעור, היות שמקדונלד'ס הגיעו להסכם סודי עם התובעת וההליך המשפטי הופסק, כך שלא ידוע מה הסכום ששולם בסופו של דבר. המקרה מצוטט לעיתים כדוגמה לתביעות נזיקין מוגזמות (אנ'). סרט תיעודי בנושא תביעות מסוג זה, בשם Hot Coffee נעשה ב-2011 על ידי חברת HBO, ובו פירוט רב על המקרה והשלכותיו. ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
יואלי

האם התכוונתם ל... אהרן יואלי – מראשוני טייסי הקרב בחיל האוויר הישראלי זלמן יואלי – עיתונאי ועסקן ציבור ישראלי נעמי יואלי – יוצרת תיאטרון עצמאית פנחס יואלי – קרטוגרף ישראלי יואל (פירושונים)
קונרדין קרויצר

קונְרָדין קרוֹיְצֶר (בגרמנית: Conradin Kreutzer או Kreuzer;‏ 22 בנובמבר 1780 – 14 בדצמבר 1849) היה מלחין ומנצח גרמני. בין יצירותיו אופרה, "מחנה הלילה מגראנאדה", שבה הוא נודע, וכן מוזיקה למחזה "הבזבזן" מאת פרדיננד ריימונד. שתי היצירות הופקו בשנת 1834 בווינה. קרויצר נולד בבאדן, גרמניה. הוא ויתר על לימודי המשפטים באוניברסיטת פרייבורג ובסביבות 1804 נסע לווינה, שם פגש את היידן וייתכן שלמד אצל אלברכטסברגר בזמן שניסה את כוחו ללא הצלחה בכתיבת זינגשפיל. בשנים 1812-1811 שהה בשטוטגרט, שם הוצגו לפחות שלוש מן האופרות שלו וניתנה לו משרת הופקאפלמייסטר. מ-1812 עד 1816 כיהן כקאפלמייסטר בחצר מלך וירטמברג. לאחר הצלחותיו הראשונות, היה למלחין פורה וכתב מספר רב של אופרות לתיאטרון קרנטנרטור, תיאטר אין דר יוזפשטאדט ותיאטר אן דר וין בווינה, שירדו מן הבימה וספק אם יזכו אי פעם לביצוע חוזר. ב-1840 התמנה למנצח האופרה של קלן. בנותיו, צציליה ומריה קרויצר, היו זמרות סופרן נודעות בשעתן. קרויצר חב את פרסומו בעיקר ל"מחנה הלילה מגראנאדה" (1834), ששמרה על מקומה על בימות האופרה במשך יובל שנים על אף תמורות בטעם המוזיקלי. האופרה נכתבה בסגנון של ובר, וייחודה בשטף המלודיה האמיתית ובעומק הרגש המאפיינים אותה. אותן תכונות נמצאות בשירים לקולות גברים, שהיו פופולריים מאוד בגרמניה בשעתם, וגם כיום מאזינים להם בהנאה. בין שירים אלה נחשב למעולה ביותר "יום האלוהים" (Das ist der Tag des Herrn). השביעיה שלו לכלי נשיפה מעץ וכלי קשת, אופוס 62, שומרת על מקומה ברפרטואר המוזיקה הקאמרית. קרויצר היה בין חמישים המלחינים שכתבו וריאציות על ואלס של אנטון דיאבלי לחלק השני של Vaterländischer Künstlerverein שיצא לאור בשנת 1824. קונרדין קרויצר מת בריגה, לטביה בשנת 1849. "צריף באלפים", אופרה (אוגוסט פון קוצבואה), 1 במרץ 1815, שטוטגרט "ליבוסה", אופרה רומנטית (יוזף קארל ברנרד), 4 בדצמבר 1822, וינה, תיאטר אם קרנטנרטור "מלוזינה", אופרה רומנטית, (פרנץ גרילפרצר), 27 בפברואר 1833, ברלין, קניגשטאדישתיאטר "מחנה הלילה מגראנאדה", אופרה רומנטית (קארל בראון פון בראונטל), 13 בינואר 1834, תיאטר אין דר יוזפשטאדט שביעייה במי במול מז'ור לקלרינט, קרן יער, שלישיית מיתרים, קונטרבס אופוס 62 שלישייה במי במול מז'ור לפסנתר, קלרינט, בסון אופוס 43 מדיה וקבצים בנושא קונרדין קרויצר בוויקישיתוף קונרדין קרויצר, במסד הנתונים הקולנועיים IMDb (באנגלית) קונרדין קרויצר, במסד הנתונים הקולנועיים KinoPoisk (ברוסית) קונרדין קרויצר, באתר MusicBrainz (באנגלית) קונרדין קרויצר, באתר Discogs (באנגלית) Conradin Kreutzer: Briefe – Gesamtausgabe
ואלרי ברטינלי

ואלרי אן ברטינלי (באנגלית: Valerie Anne Bertinelli; ‏נולדה ב-23 באפריל 1960) היא שחקנית אמריקאית. זוכת שני פרסי גלובוס זהב על תפקידה בסדרה הקומית "כל יום מחדש" (אנ'). ברטינלי נולדה בעיר וילמינגטון שבמדינת דלאוור לנסי ואנדרו ברטינלי, מנהל בחברת ג'נרל מוטורס. למדה משחק ב"בית הספר לאומנויות תמי לין". ברטינלי התגלתה על ידי המפיק והתסריטאי נורמן ליר שבחר ללהק אותה לקומדיית המצבים "כל יום מחדש" שעלתה לאוויר בשנת 1974. בריטנלי הופיעה במשך למעלה מעשור בתפקיד הצעירה ברברה קופר, תפקיד שבעבורו היא זכתה ב-2 פרסי גלובוס הזהב לשחקנית המשנה הטובה ביותר בסדרת טלוויזיה. ברטינלי המשיכה להופיע בעיקר בהפקות טלוויזיה כמו "סידני", סיטקום משנת 1990 בו שיתפה פעולה עם השחקן מת'יו פרי. בשנת 2001 הצטרפה ברטינלי לשתי העונות האחרונות של סדרת הדרמה "מגע של מלאכים", היא שיחקה בתפקיד גלוריה. משנת 2010 מופיעה ברטינלי בסדרה הקומית "שוות בקליבלנד" בהפקתו של שון הייז בתפקיד הגיבורה הראשית הסופרת מלאני הופ מורטי. הסדרה התבטלה ב-2015 לאחר 6 עונות מוצלחות. בשנת 2012 קיבלה ברטינלי כוכב על טלוויזיה על שמה בשדרת הכוכבים של הוליווד ברטינלי נישאה בשנת 1981 למוזיקאי אדי ואן היילן, לזוג נולד ילד אחד המוזיקאי וולפגנג ואן היילן. בריטנלי הגישה בקשה לגירושין בשנת 2005 ואלה נכנסו לתוקף בשנת 2007. בשנת 2011 התחתנה עם המנהל הפיננסי טום וייטל. כל יום מחדש (1975–1984) עדות אילמת (1985) - סרט טלוויזיה אני אכבוש את מנהטן (1987) - מיני-סדרה סידני (1990) מגע של מלאכים (2001–2003) שוות בקליבלנד (2015-2010) מכתבי אהבה (2014) מדיה וקבצים בנושא ואלרי ברטינלי בוויקישיתוף אתר האינטרנט הרשמי של ואלרי ברטינלי ואלרי ברטינלי, ברשת החברתית פייסבוק ואלרי ברטינלי, ברשת החברתית אקס (טוויטר) ואלרי ברטינלי, ברשת החברתית אינסטגרם ואלרי ברטינלי, ברשת החברתית Goodreads ואלרי ברטינלי, באתר פינטרסט ואלרי ברטינלי, במסד הנתונים הקולנועיים IMDb (באנגלית) ואלרי ברטינלי, באתר AllMovie (באנגלית) ואלרי ברטינלי, באתר Rotten Tomatoes (באנגלית) ואלרי ברטינלי, במסד הנתונים הקולנועיים KinoPoisk (ברוסית)
ג'וזט באנזט

ג'וזט באנזט, מארקיז דה ברויין (באנגלית: Josette Banzet, Marquise de Bruyenne; ‏ נולדה ב-6 באפריל 1938 – 4 בדצמבר 2020) הייתה שחקנית צרפתייה זוכת פרס גלובוס הזהב לשנת 1976 על הופעתה בסדרה "איש עשיר, איש עני" (אנ'). באנזט נולדה בצרפת. היא זכתה בשנת 1976 בפרס גלובוס הזהב לשחקנית המשנה הטובה ביותר בסדרת טלוויזיה על משחקה בתור מיס לנו במיני סדרה "איש עשיר, איש עני" (אנ'). היא שיחקה גם כן בעיבוד הקולנועי לרומן "מעבר לחצות". באנזט הייתה נשואה לזמר הפופ טומי רו (אנ'). ג'וזט באנזט, במסד הנתונים הקולנועיים IMDb (באנגלית) ג'וזט באנזט, באתר AllMovie (באנגלית) ג'וזט באנזט, במסד הנתונים הקולנועיים KinoPoisk (ברוסית) ג'וזט באנזט, באתר "Find a Grave" (באנגלית) ערך זה הוא קצרמר בנושא קולנוע ובנושא שחקנים. אתם מוזמנים לתרום לוויקיפדיה ולהרחיב אותו.
ChIP-seq

ChIP-seq או ChIP-sequencing היא שיטה המשלבת מיצוי נוגדני של כרומטין (ChIP) יחד עם ריצוף מסיבי של DNA כדי לחקור אינטראקציות של חלבונים עם DNA. שיטה זו מאפשרת לזהות אתרי קישור ב-DNA המקושרים לחלבונים, ולזהות את כל האתרים האלו בצורה גלובלית (למשל על פני כל הגנום) עבור חלבון מסוים. בעבר הייתה שיטת ChIP-chip השיטה הנפוצה כדי לחקור אינטראקציות כאלו בין חלבונים ל-DNA. ChIP-seq משמש בין היתר כדי לקבוע כיצד גורמי שעתוק וחלבונים אחרים משפיעים על מנגנונים: למידת ההיקשרות של חלבונים ל-DNA והשפעתה על בקרת ביטוי גנים חיונית להבנה של תהליכים ביולוגיים רבים ומחלות. מידע אפיגנטי זה הוא מידע משלים לגנוטיפ ולניתוח ביטוי הגנים. ChIP-seq משמש כתחליף ל-ChIP-chip, אשר דורש מערך היברידיזציה (hybridization array). דרישה זו יוצרת הטיה מסוימת, שכן המערך מוגבל במספר קבוע של גלאים (probes). בריצוף כפי שנעשה ב-ChIP-seq, ההטיה פחותה, אף כי עשויה להיות הטיה הנגרמת כתוצאה משיטות הריצוף עצמן. ניתן לבודד אתרי DNA ספציפיים עם אינטראקציה פיזית ישירה עם גורמי שעתוק וחלבונים אחרים ניתנת באמצעות מיצוי נוגדני של כרומטין. ChIP מאפשר ליצור ספרייה של אתרי מטרה ב-DNA הקשורים לחלבון מסוים in vivo. ניתן להשתמש ב-ChIP לתפיסת חלבונים שיש נגדם נוגדנים כדוגמת גורמי שעתוק, פולימראזות או מודיקפציות בחלבונים. בשל הצורך בנוגדנים כנגד החלבון הנבדק, פותחו גם שיטות אחרות לזיהוי אזורים המאוכלסים בנוקלאוזומים ואזורים פתוחים יותר בגנום כדוגמת DNase-Seq ו-FAIRE-Seq. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.